[{"text_idx": "#000000", "text": "Ku\u0308sitlus: kavandataval kujul toetab Rail Balticut vaid 15 protsenti kodanikest"}, {"text_idx": "#000001", "text": "Ku\u0308sitlusfirma Turu-uuringute AS augustis tehtud uuring na\u0308itab, et valitsuse kavandataval kujul Rail Balticut toetab 15% ku\u0308sitletutest, mida on ligi poole va\u0308hem kui kahe aasta eest la\u0308biviidud ku\u0308sitluses."}, {"text_idx": "#000002", "text": "Eelistatud on Rail Balticu trass, mis kulgeks la\u0308bi Tartu (35% vastanutest) vo\u0303i olemasoleva Pa\u0308rnu-suunalise raudteetrassi kasutamine (21% vastanutest). Samal ajal na\u0308itab ku\u0308sitlus, et on va\u0308henenud raudtee vastaste hulk, keda on 18%."}, {"text_idx": "#000003", "text": "Erinevalt Rail Balticu projekti u\u0308ldist toetust uurivatest ku\u0308sitlustest on kodanikuliikumine Avalikult Rail Balticust uurinud, milline elanike eelistus erinevatele Rail Balticu trassialternatiividele. Alternatiivide visualiseerimiseks kasutati ku\u0308sitluses lisatud kaarti, millel on pruunide ruutudega illustreeritud elanike asustustihedus."}, {"text_idx": "#000004", "text": "\"On huvitav, et praeguseks kokku lepitud uue trassi ehitamine ei saavuta u\u0308lekaalu mitte u\u0308hegi erakonna valijate seas,\" u\u0308tles Turu-uuringute AS-i uuringujuht ja sotsioloog Juhan Kivira\u0308hk. \"Ko\u0303ige rohkem toetajaid on sellele Eesti 200 ja Reformierakonna valijate hulgas, kuid ka nende erakondade valijate enamik eelistaks alternatiivseid trasse.\""}, {"text_idx": "#000005", "text": "Seni ongi avalikku arvamust Rail Balticu suhtes ku\u0308situd u\u0308ksnes trassi verbaalse kirjeldamise kaudu vo\u0303i, veelgi sagedamini, on piirdutud ku\u0308simusega, kui suur osa elanikkonnast toetab ametlikult kavandatud trassi ehitamist."}, {"text_idx": "#000006", "text": "\"Vastanud on no\u0303us ka raudtee kiiruse va\u0308hendamisega 160 km/h tingimusel, et see la\u0308bib olemasolevas koridoris paiknedes rohkem asustatud punkte,\" kommenteeris sotsioloog Juhan Kivira\u0308hk. \u201eKu\u0308llap la\u0308htub avalik arvamus oma hinnangutes ikkagi sellest, kui suur osa Eesti elanikkonnast kavandatavast projektist osa saab.\""}, {"text_idx": "#000007", "text": "Uute raudteede rajamisel olemasolevate raudteede kasutamise ebapiisavat analu\u0308u\u0308simist on va\u0308lja toonud ka Euroopa Kontrollikoda oma raportis."}, {"text_idx": "#000008", "text": "\"Olemasolevate raudteekoridoride kasutamist on kodanikud soovinud algusest peale ning ku\u0308sitlus na\u0308itab, et see soov on su\u0308venenud koos projekti edenemisega,\" u\u0308tles kodanikuliikumise Avalikult Rail Balticust juhatuse liige Priit Humal."}, {"text_idx": "#000009", "text": "\"Rail Balticu otsetrassile on tehtud praeguseks kulutusi ligikaudu 1% ulatuses projekti maksumusest. Tehniliselt ei ole probleem projekti muuta, kuid juba tehtud otsuste u\u0308mber vaatamine ei ole ametnikele mugav ja ta\u0308hendab tunnistamist, et kuskil ja kunagi on tehtud ka vigu,\" lisas ta."}, {"text_idx": "#000010", "text": "Ku\u0308sitluse ka\u0308igus ku\u0308sitleti 1043 inimest, kellest va\u0308hemalt 90 protsenti on va\u0308hemalt 18-aastased Eesti Vabariigi kodanikud."}, {"text_idx": "#000017", "text": "Rootsi keelas a\u0308ra Toora po\u0303letamise"}, {"text_idx": "#000021", "text": "Euroopa a\u0308gab illegaalse migratsiooni all: Iiri valitsus palub illegaalsetel migrantidel riiki mitte tulla"}, {"text_idx": "#000023", "text": "Saksa valitsus avaldas esmakordselt vaktsiinide ostu kogusumma"}, {"text_idx": "#000032", "text": "Objektiiv.ee on SAPTK uudiste- ja arvamusportaal, mis la\u0308htub eesma\u0308rgist kaitsta Eesti kultuurilist ja\u0308rjepidevust ja selle aluseks olevaid konservatiivseid va\u0308a\u0308rtusi. Vaata lisa siit"}, {"text_idx": "#000034", "text": "SA Perekonna ja Traditsiooni Kaitseks"}]